Avainsanat

Tiivistelmä



Avainsanat

1. Jäsenvaltioiden lainsäädännön lähentäminen — Liikennevakuutus — Direktiivi 84/5/ETY — Tuntemattomien tai puutteellisesti vakuutettujen ajoneuvojen aiheuttamista vahingoista myönnettävä korvaus — Vakuutuslaitoksen velvollisuus, joka perustuu jäsenvaltion viranomaisen kanssa tehtyyn sopimukseen myöntää korvaus — Edellytykset — (Neuvoston direktiivin 84/5/ETY 1 artiklan 4 kohta)

2. Jäsenvaltioiden lainsäädännön lähentäminen — Liikennevakuutus — Direktiivi 84/5/ETY — Vahingon kärsineiden suoja — Kansallisessa oikeudessa säädettyjen menettelymuotojen riittävyys — Edellytykset — (Neuvoston direktiivin 84/5/ETY 1 artiklan 4 kohta)

3. Jäsenvaltioiden lainsäädännön lähentäminen — Liikennevakuutus — Direktiivi 84/5/ETY — Tuntemattomien tai puutteellisesti vakuutettujen ajoneuvojen aiheuttamista vahingoista myönnettävä korvaus — Korvaus, jossa otetaan huomioon ajan kuluminen aina korvaussummien suorittamiseen saakka — Jäsenvaltioiden tehtävä antaa tässä yhteydessä sovellettavat säännöt — (Neuvoston direktiivin 84/5/ETY 1 artiklan 4 kohta)

4. Jäsenvaltioiden lainsäädännön lähentäminen — Liikennevakuutus — Direktiivi 84/5/ETY — Tuntemattomien tai puutteellisesti vakuutettujen ajoneuvojen aiheuttamista vahingoista myönnettävä korvaus — Vahinkoa kärsineelle aiheutuneiden kulujen korvaaminen — Edellytykset — Kansallisen tuomioistuimen arviointi asiasta — (Neuvoston direktiivin 84/5/ETY 1 artiklan 4 kohta)

5. Yhteisön oikeus — Yksityisten oikeudet — Jäsenvaltio on loukannut yksityisten oikeuksia — Velvollisuus korvata yksityisille aiheutunut vahinko — Edellytykset — Riittävän ilmeinen rikkominen — Asian arvioimisen kuuluminen kansalliselle tuomioistuimelle

Tiivistelmä

1. Toimielimen voidaan katsoa olevan moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annetun toisen direktiivin 84/5/ETY 1 artiklan 4 kohdassa tarkoitetulla tavalla tavalla jäsenvaltion tehtäväänsä valtuuttama silloin kun sen velvollisuus myöntää korvaus tuntemattomien tai puutteellisesti vakuutettujen ajoneuvojen aiheuttamien vahinkojen uhreille perustuu tämän toimielimen ja jäsenvaltion viranomaisen välillä tehtyyn sopimukseen edellyttäen, että sopimusta tulkitaan ja sovelletaan niin, että se velvoittaa toimielimen suorittamaan vahingon kärsineille korvauksen, joka niille taataan toisessa direktiivissä, ja että vahingon kärsineet voivat kääntyä suoraan tämän toimielimen puoleen.

ks. 37 kohta ja tuomiolauselman 1 kohta

2. Kansallisessa oikeudessa säädetyt menettelymuodot, jotka eivät tee käytännössä mahdottomaksi tai suhteettoman vaikeaksi vahingonkorvausoikeuden käyttämistä ja jotka ovat tehokkuusperiaatteen mukaisia, riittävät takaamaan tuntemattomien tai puutteellisesti vakuutettujen ajoneuvojen aiheuttamien vahinkojen uhreille moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annetun toisen direktiivin 84/5/ETY 1 artiklan 4 kohdassa tarjotun suojan.

ks. 54 ja 58 kohta sekä tuomiolauselman 1 kohta

3. Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annetun toisen neuvoston direktiivin 84/5/ETY 1 artiklan 4 kohtaa on tulkittava siten, että tuntemattoman tai puutteellisesti vakuutetun ajoneuvon aiheuttamia vahinkoja korvattaessa tähän valtuutetun toimielimen toimesta korvauksessa on otettava huomioon ajan kuluminen aina korvaussummien suorittamiseen saakka riittävän korvauksen takaamiseksi vahingon kärsineille. Jäsenvaltioiden tehtävänä on antaa tässä yhteydessä sovellettavat säännöt.

ks. 71 kohta ja tuomiolauselman 1 kohta

4. Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annetun toisen neuvoston direktiivin 84/5/ETY 1 artiklan 4 kohtaa on tulkittava siten, että tuntemattoman tai puutteellisesti vakuutetun ajoneuvon aiheuttamia vahinkoja korvattaessa tätä varten valtuutetun toimielimen toimesta ei korvauksen tarvitse sisältää kuluja, jotka ovat syntyneet vahingon kärsineille vahingonkorvausvaatimuksen käsittelystä, ellei korvaaminen ole välttämätöntä niiden oikeuksien turvaamiseksi, jotka vahingon kärsineillä on toisen direktiivin perusteella, vastaavuus- ja tehokkuusperiaatteen mukaisesti. Ennakkoratkaisupyynnön esittäneen tuomioistuimen tehtävänä on arvioida, onko tämä tilanne kyseessä jäsenvaltiossa toteutetun menettelyn osalta.

ks. 78 kohta ja tuomiolauselman 1 kohta

5. Jotta jäsenvaltiolla olisi velvollisuus korvata yksityisille sen syyksi luettavalla yhteisön oikeuden rikkomisella aiheutetut vahingot, kolmen edellytyksen on täytyttävä: rikotulla oikeusnormilla on oltava tarkoitus antaa oikeuksia yksityisille, rikkomisen on oltava riittävän ilmeistä ja vahingon, joka on aiheutunut henkilöille, joiden oikeuksia on loukattu, on oltava välittömässä syy-yhteydessä valtion velvoitteen rikkomiseen.

Sen selvittämiseksi, onko rikkominen riittävän ilmeistä, on otettava huomioon kaikki tilanteelle ominaiset seikat. Näistä seikoista on mainittava rikotun oikeusnormin selkeys ja täsmällisyys, laiminlyönnin tai vahinkoa aiheuttaneen teon tahallisuus tai tuottamuksellisuus, mahdollisen oikeudellisen virheen anteeksiannettavuus tai anteeksiantamattomuus ja se, onko yhteisön toimielimen toiminta voinut myötävaikuttaa yhteisön oikeuden vastaisten kansallisten toimenpiteiden tai menettelyjen toteuttamiseen tai ylläpitämiseen. Näiden kriteerien soveltaminen käsiteltävänä olevaan tapaukseen on lähtökohtaisesti kansallisten tuomioistuinten tehtävänä yhteisöjen tuomioistuimen tätä soveltamista varten antamien suuntaviivojen mukaisesti.

Ennakkoratkaisupyynnön esittäneen tuomioistuimen tehtävänä on siinä tapauksessa, että voimassa olevan korvausjärjestelmän tutkinta osoittaa, että moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annettu toinen direktiivi 84/5/ETY on pantu puutteellisesti täytäntöön ja tällainen puute on aiheuttanut vahinkoa yksityiselle, selvittää, onko todettu täytäntöönpanovelvollisuuden rikkominen riittävän ilmeinen.

ks. 83 ja 86─88 kohta sekä tuomiolauselman 2 kohta